《潞河闻长笛》
明代·王凤翎

帝里莺花隔翠微，短蓬长笛晚依依。天清洞府龙争吼，风细秦楼凤欲飞。

江渚凄声生客况，关山晴色照人衣。可堪吹却梅花落，肠断天涯春又归。

作者简介：王凤翎，字九苞，又字仪明、宜明，号鸣冈。东莞人。明世宗嘉靖三十四年（一五五五）举人。官广西宜山知县。事见清道光《广东通志》卷七四。